Document ID: 32004D0590

ODLOČBA KOMISIJE
z dne 4. junija 2004
o priznavanju polnega delovanja ciprske podatkovne baze za govedo
(notificirano pod dokumentarno številko K(2004) 1969)
(Besedilo je verodostojno le v grškem jeziku)
(Besedilo velja za EGP)
(2004/590/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, ter zlasti člena 57 Akta,
ob upoštevanju naslednjega:
(1)
Ciper je predstavil prošnjo za priznanje polnega delovanja podatkovne baze, ki je del ciprskega sistema za prepoznavanje in registracijo goveda v skladu z Uredbo (ES) št. 1760/2000 Evropskega parlamenta in Sveta o vzpostavitvi sistema za prepoznavanje in registracijo goveda in o označevanju govejega mesa in izdelkov, ki razveljavlja Uredbo Sveta (ES) št. 820/97 (1).
(2)
Ciprske oblasti so predložile primerne informacije, ki so bile osvežene 31. marca 2004.
(3)
Ciprske oblasti so skušale izboljšati zanesljivost te podatkovne baze in posebej zagotoviti, (i) da se izvrši dodatne ukrepe, tudi preglede, za boljše opazovanje roka 5 delovnih dni za prijavo skrbnika za rojstva, smrti in premike, sploh na farme, (ii) da se izvrši dodatne ukrepe za hitri popravek napak ali izpustov, ki se jih zazna samodejno ali med takojšnjim pregledom, (iii) da se izvede dodatne verjetnostne teste za zagotavljanje kakovosti informacij v podatkovni bazi, še posebej o rojstvih, (iv) da se okrepi podatkovno bazo dogodkov za zagotavljanje kakovosti informacij o nameščanju nadomestnih ušesnih oznak, (v) da se izvrši ukrepe in tako zagotovi, da je nadzor nad prepoznavanjem in registracijo goveda izpeljan v skladu z Uredbo Komisije (ES) št. 1082/2003 (2).
(4)
Ciprske oblasti so se zavezale, da bodo izvršile dogovorjene izboljševalne ukrepe najkasneje 30. aprila 2004.
(5)
Glede na navedeno, je primerno, da se prizna polno delovanje ciprske podatkovne baze za govedo -
SPREJELA NASLEDNJO ODLOČBO:
Člen 1
Ciprska podatkovna baza za govedo se prizna za polno delujočo od 1. maja 2004.
Člen 2
Ta odločba je naslovljena na Ciper.
V Bruslju, 4. junija 2004

Labels: 17
3
6
12
18